﻿ "I fight for my corner, and I leave when the pub closes" Winston Churchill Medier Danmark:





Danske tidsskrifter:





Foreninger:



Norge:



Sverige:



Danmark:Danske tidsskrifter:Foreninger:Norge:Sverige:



J.P. Jacobsen, ‘Pesten i Bergamo’ (1881): “… først en om Dagen, saa fem, saa ti og saa en Snes” Om fire måneder skulle jeg være landet i Bergamo-lufthavnen, og holdt en uges ferie med familien i en lejlighed i Sirmione med udsigt til Gardasøen. Det kan godt være det bliver muligt at komme afsted, men det tør jeg ikke binde an på, og i aften vil jeg forsøge at minimere skaden. Skræmmende billeder fra Bergamo, onsdag aften. (Bergamo, Italien, 18. marts 2020; Foto: Twitter) Et citat fra J.P. Jacobsens novelle Pesten i Bergamo (1881), der kan høres her. “Der var Gammel-Bergamo oppe paa Toppen af et lavt Bjærg, i Hegn bag Mure og Porte, og der var det nye Bergamo nede ved Bjærgets Fod, aabent for alle Vinde. En Dag brød Pesten ud dernede i den nye By og greb frygteligt om sig; der døde en Mængde Mennesker og de andre flygtede bort udover Sletten, ad alle Verdens fire Hjørner til. Og Borgerne i Gammel-Bergamo stak Ild paa den forladte By for at rense Luften, men det hjalp ikke, de begyndte ogsaa at dø oppe hos dem, først en om Dagen, saa fem, saa ti og saa en Snes, og da det var paa sit Højeste mange fler endnu. Og de kunde ikke flygte saadan som de i den nye By havde gjort. Der var jo de, der forsøgte det, men de kom til at leve et Liv som det jagede Dyrs, med Skjul i Grøfter og Stenkister, under Hegn og inde i de grønne Marker; for Bønderne, der baade det ene Sted og det andet havde faaet Pesten bragt i Gaarde af de første Flygtninge, de stenede hver fremmed Sjæl, de traf, bort fra deres Enemærker, eller slog dem ned som gale Hunde uden Naade eller Barmhjærtighed, i retfærdigt Nødværge som de mente. De maatte blive hvor de var de Folk fra Gammel-Bergamo, og Dag for Dag blev det varmere i Vejret og Dag for Dag blev den gruelige Smitte gridskere og gridskere i sit Tag. Forfærdelsen steg op som til Galenskab, og hvad der havde været af Orden og ret Regimente, det var som om Jorden havde slugt det og sendt det Værste istedet.” The URI to TrackBack this entry is: http://www.uriasposten.net/archives/109027/trackback RSS feed for comments on this post. Denne weblog er læst af siden 22. juni 2003.



